Държавен вестник, бр. 15, 2010 г., стр. 29

БРОЙ  15	
Д Ъ Р Ж А В Е Н  В Е С Т Н И К 	
СТР.  29  
Чл. 10. (1) Компетентният орган е длъжен 
да разреши упражняването на дейност по 
предоставяне на услуги при установяване на 
съответствие с всички законови изисквания, 
регламентирани за съответния разрешителен 
режим. 
(2) Разрешителните режими се основават 
на следните принципи:
1. законоустановеност, равнопоставеност и 
недискриминация; 
2. необходимост от защита на обществения 
интерес;
3. пропорционалност на целта на защитава­
ния обществен интерес;
4. обективност и безпристрастност;
5. прозрачност, публичност, достъпност, 
яснота и недвусмисленост.
Чл. 11. (1) За предоставяне на разрешение 
за достъп до услуги или упражняване на дей­
ност по предоставяне на услуги не може да се 
поставят изисквания:
1. свързани с националността на доставчика, 
на неговия персонал, на лицата притежатели 
на дялове или акции, на членовете на управи­
телните или надзорните органи на доставчика 
или за местоживеене в Република България на 
тези лица, а в случаите на юридически лица – за 
адрес на управление в Република България;
2. ограничаващи правото на установяване 
в повече от една държава членка и/или за 
вписване в идентични регистри и членство в 
професионални организации или сдружения на 
повече от една държава членка;
3. ограничаващи свободата на доставчика 
да избира между основно и вторично място 
на установяване, както и да избира начина на 
установяване чрез представителство, клон или 
дъщерно дружество;
4. за реципрочност с държавата членка, в 
която доставчикът вече е установен, освен в 
случаите на реципрочност, предвидени в правото 
на Европейския съюз относно енергетиката;
5. за доказване на пазарна необходимост, 
оценка на икономическия ефект от дейността 
или оценка, доколко дейността е подходяща за 
икономическите цели, заложени от компетент­
ния орган в неговите стратегически документи; 
6. за пряко или непряко включване на кон­
куренти, включително в консултативни органи; 
тази забрана не се отнася до случаите, когато 
компетентният орган е професионална органи­
зация или сдружение; 
7. за предоставяне на финансова гаранция 
или застраховка от доставчик или институ­
ция, установени на територията на Република 
България;
8. за регистрация или за осъществяване на 
дейност за определен период на територията 
на Република България.
(2) При предоставяне на разрешение за дос­
тъп до услуги или упражняване на дейност по 
предоставяне на услуги компетентният орган 
не може да иска доказване на изисквания или 
контролни мерки, които се дублират с такива, 
изискани в друга държава членка или в Репу­
блика България.
(3) За доказване на нормативните изисквания 
за предоставяне на разрешение компетентният 
орган не може да изисква документите, изходящи 
от друга държава членка, в оригинал или като 
заверено копие или превод, освен в случаите, 
предвидени в други актове на Европейския 
съюз, или по причини, свързани с обществения 
интерес, ред и сигурност.
(4) Когато за доказване на определено 
изискване е представен документ от държава 
членка, който служи за еквивалентна цел или 
от който е видно, че изискването е изпълне­
но, компетентният орган не може да изисква 
представянето на друг документ. 
(5) Когато определени обстоятелства са 
удостоверени от друг орган на територията на 
Република България, компетентният орган не 
може да изисква доказването им от доставчика, 
а е длъжен служебно да ги събере.
Чл. 12. Разрешението предоставя на дос­
тавчика достъп до услуги или упражняване на 
дейност по предоставяне на услуги:
1. на цялата територия на Република Бъл­
гария, освен когато се налага ограничаването 
му по причини, свързани с обществен интерес;
2. за неограничен срок освен в случаите, 
когато:
а) разрешението подлежи на автоматично 
подновяване или зависи само от продължаващо 
изпълняване на изискванията;
б) срокът или броят на разрешенията са 
ограничени с нормативен акт по причина, 
свързана с обществения интерес.
Чл. 13. Компетентният орган е длъжен да 
мотивира всяко решение за отказ за издаване, 
ограничаване, отнемане или прекратяване на 
разрешение за достъп до услуги или упраж­
няване на дейност по предоставяне на услуги. 
Решението подлежи на обжалване.
Чл. 14. Доставчикът на услуги е длъжен да 
информира съответния компетентен орган за 
следните промени в обстоятелствата:
1. създаване на дъщерни дружества, клонове 
и представителства, чиято дейност попада в 
обхвата на разрешителния режим;
2. при които не може да се смята, че усло­
вията за издаване на разрешение са изпълнени.
Раздел ІІ
Процедура по издаване на разрешения
Чл. 15. Процедурите по издаване на разреше­
ния се извършват при спазване на принципите 
по чл. 10, ал. 2. За предоставяне на разрешение 
компетентният орган предварително информира 
заявителя по ясен, разбираем и недвусмислен 
начин относно: